ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi-Program zapošljavanja žena – faza II“*

*Pitanja pristigla na esf.info@mrms.hr od 17.4. do 30.4.2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | Moja udruga bi se javila na Vaš natječaj "Zaželi" i ravnateljica Centra za socijalnu skrb Slatina je pristala nam biti partner u projektu. Obrazac mi je poslala ovjeren ali skeniran pošto je zabrana kretanja pa ja nisam mogao do njega. Molim Vas da mi odgovorite hoće li to biti pravovaljani obrazac ili ne? | Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu (Obrazac 3) sukladno važećim Uputama za prijavitelje, točka 5.1., dostavlja se u originalnoj papirnatoj inačici te elektroničkoj preslici dokumenta. Točka 5.1. Način podnošenja projektnog prijedloga važećih Uputa za prijavitelje nije se mijenjala niti je zasad u planu njena izmjena. Izmjene ove točke moguće su ovisno o daljnjem razvoju situacije vezano uz pandemiju virusa COVID-19. |
| 2. | Da li osobe koje primaju jednokratnu pomoć od strane JLS mogu biti krajnji korisnici?  Da li je u stavci "oprema" moguće nabaviti npr. hodalice ili sl. sprave za slabije pokretne osobe koji su krajnji korisnici? | Krajnji korisnici su starije osobe i/ili osobe u nepovoljnom položaju kojima je potrebna pomoć u kućanstvu, a ovakva vrsta usluge im nije već osigurana iz sredstava Državnog proračuna ili drugog javnog izvora. Upućujemo vas da s nadležnom JLS utvrdite o kakvoj se vrsti pomoći/usluge radi, kako ne bi došlo do preklapanja istovrsnih usluga. S obzirom na to da u identifikaciji krajnjih korisnika sudjeluje Centar za socijalnu skrb, po potrebi se može konzultirati s istim.  Trošak nabave opreme je prihvatljiv ukoliko se jasno može povezati s projektnim aktivnostima (npr. pružanje usluge krajnjim korisnicima), no istovremeno treba voditi računa da sukladno Uputama za prijavitelje, točka *4.1.2 Neprihvatljivi izdaci* bilo koji trošak koji nastao kod krajnjih korisnika izuzev troška kućanskih i osnovnih higijenskih potrepština, neprihvatljiv je trošak. U skladu s navedenim, ukoliko će navedena oprema koristiti u svrhu provedbe aktivnosti bila bi prihvatljiva, pri čemu treba voditi računa da je navedeno potrebno dokazati prilikom izvještavanja o provedbi projekta i potraživanja troškova. |
| 3. | Vezano za ZAŽELI II program, molimo odgovor na pitanje jesu li prihvatljivi troškovi poslodavca koji su vezani za osposobljavanje zaposlenika sukladno Zakonu o zaštiti na radu. Naime, obveze poslodavaca prema Zakonu o zaštiti na radu su:  · Osposobljavanje za rad na siguran način i početnog gašenje požara – svi djelatnici moraju biti osposobljeni za rad na siguran način i za početno gašenje požara. Nakon zapošljavanja poslodavac ima rok od 60 dana za osposobljavanje radnika za rad na siguran način, a za tih 60 dana imenuje djelatnika koji će nadzirati novog radnika i paziti da radi na siguran način   * Liječnički pregledi zaposlenika – ovisno o radnom mjestu, je li riječ o poslovima s povećanim rizicima ili radu na računalu, poslodavac mora redovito zaposlenike slati na liječničke preglede   Za ove obaveze sukladno Zakonu potrebno je predvidjeti određene troškove kod pojedinog poslodavca u okviru projekta. Molimo Vas pojašnjenje spadaju li ovi troškovi u kategoriju prihvatljivih troškova. | Troškovi osposobljavanja zaposlenika sukladno Zakonu o zaštiti na radu nisu prihvatljivi s obzirom da nisu navedeni kao prihvatljivi troškovi koji su nastali temeljem radno-pravnog odnosa prema točki 2. Upute o prihvatljivosti troškova plaća i troškova povezanih s radom u okviru Europskog socijalnog fonda u RH 2014.-2020.  Podredno, navedeni troškovi se ne mogu smatrati niti izravnim troškovima projekta s obzirom da se isti prema nacionalnom zakonodavstvu vežu na općenitu obvezu poslodavca za zaposlenike, pa u tom smislu trošak nije moguće izravno povezati samo s provedbom projektnih aktivnosti.  Napominjemo da su neovisno o navedenom svi Korisnici projekte dužni provoditi u skladu s nacionalnim zakonodavstvom. |
| 4. | Zanima me kada bi mogla započeti administrativna provjera te procjena kvalitete već poslanih projekata u sklopu Poziva na dostavu projektnih prijedloga UP.02.1.1.13 „Zaželi-Program zapošljavanja žena – faza II“? | Postupak dodjele bespovratnih sredstava je u tijeku i provodi se za zaprimljene projektne prijedloge.  Za fazu administrativne provjere i fazu procjene kvalitete, Ured za financiranje i ugovaranje projekata EU, Hrvatskog zavoda za zapošljavanje obavještava prijavitelje u roku od 8 radnih dana od dana donošenja odluke o statusu projektnog prijedloga po pojedinoj fazi. |